**Līgums par neapbūvēta zemesgabala nomu ZPP/1.9/19/…**

Alūksnes novada Zeltiņu pagastā 2019.gada ... maijā

**Alūksnes novada pašvaldības**, reģistrēta Valsts ieņēmumu dienesta nodokļu maksātāju reģistrā ar kodu 90000018622, atrodas Dārza ielā 11, Alūksnē, Alūksnes novadā, LV-4301, **iestāde** **Zeltiņu pagasta pārvalde**,reģistrēta Valsts ieņēmumu dienesta nodokļu maksātāju reģistrā kā struktūrvienība ar kodu 90009489959, atrodas „Strazdiņos”, Zeltiņos, Zeltiņu pagastā, Alūksnes novadā, LV-4345, Alsviķu, Ilzenes, Zeltiņu pagastu pārvalžu vadītājas Ingrīdas SNIEDZES personā, kura darbojas saskaņā ar 2013.gada 31.janvāra Alūksnes novada domes lēmumu Nr.32 un 2013.gada 25.jūlija Alūksnes novada domes saistošo noteikumu Nr.18/2013 “Alūksnes novada pašvaldības nolikums” 125.punktu, turpmāk – Iznomātājs, un

***Informācija par Nomnieku***, turpmāk – Nomnieks, no otras puses, abi kopā – Puses, un katrs atsevišķi – Puse,

 pamatojoties uz Nomnieka iesniegumu “Pieteikums dalībai zemes nomas tiesību izsolē” reģistrētu 2019.gada … maijā Zeltiņu pagasta pārvaldē ar Nr.ZPP/1.X/19/…, kura kopija pievienota līgumam kā 1.pielikums, Alūksnes novada domes priekšsēdētāja 2019.gada … maijā apstiprināto Alsviķu, Ilzenes, Zeltiņu pagastu nomas tiesību izsoles komisijas lēmumu Nr. … “Par zemesgabala “Tīrumiņi”, kadastra apzīmējums 3694 002 0119, platība 0,65 ha, Zeltiņu pagastā, Alūksnes novadā, nomas tiesību izsoles rezultātu apstiprināšanu”, kura kopija pievienota līgumam kā 2.pielikums, noslēdz zemes nomas līgumu, turpmāk – Līgums, par sekojošo:

1. **Līguma priekšmets**
	1. Iznomātājs nodod, bet Nomnieks pieņem nomas lietošanā neapbūvētu zemesgabalu “Tīrumiņi”, Alūksnes novadā, Zeltiņu pagastā, kadastra apzīmējums 3694 002 0119, 0,65 ha platībā, turpmāk – Zemesgabals.
	2. Zemesgabals piekrīt Iznomātājam saskaņā ar Alūksnes novada pašvaldības Zemes komisijas 2017.gada 17.novembra lēmumu Nr.ZK/1-8.11/17/203. Zemesgabala platība var mainīties, ja tiek aktualizēti Zemesgabala kadastra dati pēc tā kadastrālās uzmērīšanas.
	3. Līguma neatņemama sastāvdaļa ir Zemesgabala robežu shēma, kas noformēta kā izkopējums no kadastra kartes (3.pielikums).
	4. Zemesgabala iznomāšanas (lietošanas) mērķis ir zeme, uz kuras galvenā saimnieciskā darbība ir lauksaimniecība. Nomnieks ir tiesīgs izmantot Zemesgabalu tikai Līgumā paredzētajiem mērķiem.
	5. Iznomātājs apliecina, ka ir Zemesgabala vienīgais tiesiskais valdītājs.
	6. Iznomātā Zemesgabala robežas Nomniekam dabā ir ierādītas, Zemesgabala stāvoklis zināms un bez pretenzijām pieņemams.
2. **Līguma termiņš**

Līgums stājas spēkā no 2019.gada … maijā un ir spēkā 5 gadus, līdz 2024.gada … maijam.

1. **Norēķinu kārtība**
	1. Nomnieks maksā Iznomātājam Zemesgabala nomas maksu gadā \_\_\_\_\_\_ EUR (*summa vārdiem*) apmērā.
	2. Papildus nomas maksai Nomnieks maksā pievienotās vērtības nodokli (turpmāk – PVN) un nekustamā īpašuma nodokli maksāšanas paziņojumā norādītajos termiņos un apmērā.
	3. Nomas maksas aprēķins ir viens ceturksnis. Puses vienojas, ka Nomnieks nomas maksu samaksā saskaņā ar Iznomātāja piestādīto rēķinu, ne vēlāk kā līdz nākamā ceturkšņa pirmā mēneša 25.datumam.
	4. Iznomātājs sagatavo rēķinu elektroniski un nosūta elektroniski uz e pasta adresi \_\_\_\_\_\_\_\_\_\_\_\_\_\_\_, ne vēlāk kā septiņas dienas pirms norēķina datuma. Ja Iznomātājs ir kavējis rēķina izsniegšanas termiņu, nomas maksas samaksas termiņš Nomniekam tiek attiecīgi pagarināts par Iznomātāja kavētajām dienām.
	5. Nomas maksu, kā arī PVN maksājumu Nomnieks apņemas pārskaitīt Alūksnes novada pašvaldības kontā AS „SEB banka”, kods UNLALV2X, konta Nr.LV58 UNLA 0025 0041 3033 5 vai iemaksāt skaidrā nauda Zeltiņu pagasta pārvaldes kasē.
	6. Nomas maksa un nekustamā īpašuma nodoklis maksājami no dienas, kad šis Līgums stājies spēkā.
	7. Ja nomas maksājumi tiek kavēti, Nomnieks maksā nokavējuma procentus 0,1% apmērā no kavētās maksājuma summas par katru nokavējuma dienu, sākot ar dienu, kad iestājies samaksas termiņš. Par kavētiem nekustamā īpašuma nodokļa maksājumiem Nomnieks atbild saskaņā ar normatīvajiem aktiem.
	8. Puses vienojas, ka Iznomātājs nosūta Nomniekam rakstisku paziņojumu un rēķinu, vienpusēji mainot Zemesgabala nomas maksu bez grozījumu izdarīšanas Līgumā, ja:
		1. izmainās Alūksnes novada pašvaldības lauksaimniecībā izmantojamās zemes nomas pakalpojumu maksas cenrādis, kurš apstiprināts ar Alūksnes novada domes lēmumu;
		2. normatīvie akti paredz citu neapbūvēta zemesgabala nomas maksas aprēķināšanas kārtību (tajā skaitā, ja Nomnieks nav novērsis apstākļus, kas ir par pamatu, kad normatīvajos aktos noteiktajos gadījumos Iznomātājam jānosaka palielināta nomas maksa). Šajā gadījumā nomas maksa vai citu saistīto maksājumu apmērs tiek mainīts ar dienu, kad iesācies attiecīgais notikums vai nomas maksas izmaiņu spēkā stāšanās datums noteikts normatīvajā aktā;
		3. ar normatīviem aktiem tiek no jauna ieviesti vai palielināti uz Zemesgabalu attiecināmi nodokļi un nodevas vai mainīts ar nodokli apliekamais objekts. Šajā gadījumā nomas maksa vai citu saistīto maksājumu apmērs tiek mainīts ar dienu, kas noteikta attiecīgajos normatīvajos aktos;
		4. Iznomātājs normatīvajos aktos noteiktajos termiņos un gadījumos pārskata Zemesgabala nomas maksu un maina, ja pārskatītā nomas maksa ir augstāka par noteikto nomas maksu. Ja nomas maksas noteikšanai Iznomātājs pieaicina neatkarīgu vērtētāju un nomas maksa tiek palielināta, Nomniekam ir pienākums kompensēt Iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz Nomnieku. Šajā gadījumā pārskatītā un mainītā nomas maksa stājas spēkā trīsdesmitajā dienā pēc attiecīga Iznomātāja paziņojuma nosūtīšanas Nomniekam;
		5. aktualizējot Zemesgabala platību pēc kadastrālās uzmērīšanas, tā tiek mainīta. Šajā gadījumā pēc aktualizētās Zemesgabala platības izmainītā nomas maksa tiek piemērota ar dienu, kad Zemesgabals tiek ierakstīts zemesgrāmatā.
2. **Iznomātāja pienākumi un tiesības**
	1. Iznomātājs apņemas nepasliktināt Nomniekam Zemesgabala lietošanas tiesības uz visu Zemesgabalu vai jebkādu daļu no tā.
	2. Iznomātājs jebkurā laikā ir tiesīgs veikt līgumsaistību un normatīvajos aktos noteikto zemes lietošanas noteikumu izpildes pārbaudi nomas objektā, nepieciešamības gadījumā sastādīt aktus par pārkāpumu konstatēšanu.
	3. Iznomātājs ir tiesīgs šajā Līgumā vai normatīvajos aktos noteiktajos gadījumos ierosināt izbeigt Līgumu pirms termiņa sakarā ar līgumsaistību neizpildi, kā arī uzdot Nomniekam izpildīt šī Līguma 4.4.punktā paredzētās darbības.
	4. Iznomātājs ir tiesīgs prasīt Nomniekam nekavējoties vai Iznomātāja noteiktā saprātīgā termiņā novērst šī Līguma pārkāpumus, kas radušies Nomnieka vai pilnvaroto personu vainas, neuzmanības vai nolaidības dēļ.
	5. Iznomātājam ir tiesības nemainīt Zemesgabala nomas maksu Līguma 3.8.1., 3.8.2., 3.8.3., 3.8.4. un 3.8.5. apakšpunktā noteiktajos gadījumos, ja nomas maksas un citu saistīto maksājumu kopējais palielinājums ir mazāks nekā attiecīgā paziņojuma vai rēķina sagatavošanas un nosūtīšanas izmaksas.
	6. Iznomātājam ir tiesības Līguma darbības laikā noslēgt medību tiesību nomas līgumu par platībām, kas ietilpst Zemesgabalā. Šajā gadījumā Iznomātājam ir pienākums nekavējoties rakstveidā informēt Nomnieku par medību tiesību nomas līguma noslēgšanu, norādot līgumslēdzēja kontaktinformāciju un informāciju par līguma būtiskām sastāvdaļām.
	7. Līguma izpildes nodrošināšanai Iznomātājam kā pārzinim ir tiesības nodot Nomnieka datus \_\_\_\_\_\_\_\_\_\_\_\_\_\_\_\_\_(*norādīt personas datus un kontaktinformāciju)* medību tiesību izlietotājam (*punkts tiks iekļauts, ja Nomnieks būs fiziska persona).*
	8. Iznomātājs neatbild par Nomnieka ieguldījumiem un izdevumiem, apsaimniekojot Zemesgabalu.
3. **Nomnieka pienākumi un tiesības**
	1. Nomniekam ir pienākums ievērot Zemesgabala lietošanas tiesību apgrūtinājumus un aprobežojumus, t.sk., esošās pazemes un virszemes komunikācijas, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā.
	2. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
	3. Nomnieks apņemas nodrošināt Zemesgabala lietošanu atbilstoši Līgumā noteiktajiem mērķiem.
	4. Nomniekam ir pienākums rūpēties par Zemesgabalu, uzturēt to atbilstoši normatīvo aktu prasībām, kā arī nodrošināt, lai Zemesgabalam piegulošā publiskā lietošanā esošā teritorija ir sakopta atbilstoši Alūksnes novada domes saistošo noteikumu prasībām par pašvaldības teritoriju un būvju uzturēšanu.
	5. Nomniekam ir pienākums veikt pasākumus pret Zemesgabala aizaugšanu ar krūmiem un augu invazīvo sugu izplatīšanos.
	6. Nomnieks apņemas ar savu darbību neizraisīt Zemesgabala applūšanu ar notekūdeņiem, tā pārpurvošanos vai sablīvēšanos, nepieļaut piesārņošanu ar atkritumiem un novērst citus Zemesgabala postošus procesus.
	7. Nomnieks apņemas nodrošināt ugunsdrošības noteikumu ievērošanu Zemesgabalā.
	8. Nomnieks apņemas nepieļaut auglīgās augsnes virskārtas iznīcināšanu vai tās kvalitātes pasliktināšanos.
	9. Nomnieks apņemas nepieļaut darbības, kas pasliktina citu Zemesgabalu lietotāju vai īpašnieku zemesgabalu kvalitāti.
	10. Nomnieks apņemas maksāt Iznomātājam nomas maksu Līgumā noteiktajā termiņā un apjomos. Papildus nomas maksai Nomnieks apņemas maksāt Iznomātājam nekustamā īpašuma nodokli un citus nodokļus vai maksājumus, kas attiecināmi uz iznomāto Zemesgabalu, ar kuriem šī Līguma darbības laikā normatīvajos aktos noteiktajā kārtībā tiek vai var tikt aplikts Zemesgabals.
	11. Nomnieks nav tiesīgs veikt zemes ierīcības un meliorācijas darbus Zemesgabalā bez rakstiskas saskaņošanas ar Iznomātāju.
	12. Nomnieks nav tiesīgs slēgt Zemesgabala apakšnomas līgumus ar citiem zemes lietotājiem.
	13. Nomniekam ir pienākums atļaut Iznomātājam apsekot Zemesgabalu, lai pārliecinātos par tā izmantošanu atbilstoši šī Līguma nosacījumiem.
	14. Nomniekam ir pienākums nekavējoties informēt Iznomātāju par izmaiņām Nomnieka datos: \_\_\_\_\_\_\_\_ (*norāda informāciju atbilstoši noteikumu Nr.350 37.punktam),* rekvizītu, juridiskā statusa, nodokļa maksātāja statusa, juridiskā nosaukuma, adreses, bankas konta maiņu, reorganizāciju, likvidācijas vai maksātnespējas procesa uzsākšanu (*norāda pēc nepieciešamības)*.
	15. Ja Iznomātājs noslēdzis medību tiesību nomas līgumu par platībām, kas ietilpst Zemesgabalā un informējis par to Nomnieku, Nomniekam ir pienākums vienoties par saskaņotu rīcību ar medību tiesību izlietotāju par piekļuvi medību teritorijām.
	16. Nomnieks piekrīt, ka Iznomātājs kā pārzinis Nomnieka datus apstrādā šī Līguma noslēgšanai un kontrolei, tajā skaitā medību tiesību līguma noslēgšanas gadījumā, nodod Nomnieka datus medību tiesību izlietotājam šajā Līgumā noteiktajā apjomā (*punktu iekļauj, ja Nomnieks ir fiziska persona*).
4. **Līguma grozīšana un strīdu izskatīšanas kārtība**
	1. Līguma neparedzētas attiecības Puses regulē, pamatojoties uz Latvijas Republikas normatīvajiem aktiem.
	2. Domstarpības starp Pusēm attiecībā uz Līguma izpildi risināmas sarunu ceļā. Ja vienošanās netiek panākta, strīds risināms Latvijas Republikas normatīvajos aktos noteiktajā kārtībā.
5. **Līguma izbeigšana**
	1. Līgums izbeidzas:
		1. izbeidzoties Līguma termiņam;
		2. ja Nomnieks ir ieguvis īpašuma tiesības uz Zemesgabalu;
		3. ja Puses ir vienojušās par Līguma pirmstermiņa izbeigšanu.
	2. Nomnieks ir tiesīgs vienpusēji izbeigt Līgumu, par to rakstiski paziņojot Iznomātājam 3 mēnešus iepriekš.
	3. Iznomātājam ir tiesības, rakstiski informējot Nomnieku 10 darbdienas iepriekš, vienpusēji (bez tiesas sprieduma) atkāpties no Līguma, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, ja:
		1. Nomniekam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;
		2. Nomnieks nepiekrīt atbilstoši Līguma 3.8.1., 3.8.2., 3.8.3., 3.8.4 un 3.8.5. apakšpunktam pārskatītajai/mainītajai Zemesgabala nomas maksai. Šajā gadījumā līdz Līguma izbeigšanai Nomnieks maksā nomas maksu atbilstoši pārskatītajai nomas maksai.
		3. Nomnieks Līgumā noteiktajos termiņos nemaksā nekustamā īpašuma nodokli;
		4. Nomnieks Zemesgabalu izmanto citiem mērķiem, nekā tas noteikts Līguma 1.4.punktā;
		5. gada laikā no Līguma parakstīšanas dienas Nomnieks nav uzsācis Zemesgabala apsaimniekošanu atbilstoši Līgumā paredzētajiem mērķiem;
		6. Iznomātājam kļuvis zināms, ka Nomniekam pasludināts personas maksātnespējas process, apturēta saimnieciskā darbība vai uzsākts likvidācijas process, ko apliecina informācija, kurai saskaņā ar normatīvajiem aktiem ir publiska ticamība;
		7. Nomnieks neievēro vai neizpilda normatīvo aktu prasības, un/vai pārkāpj jebkuru no Līguma noteikumiem, un pēc Iznomātāja rakstveida brīdinājuma saņemšanas, Iznomātāja noteiktajā termiņā nenovērš tajā norādīto pārkāpumu;
		8. Nomnieks Zemesgabalu ir nodevis apakšnomā;
		9. Nomniekam ir jebkādas citas neizpildītas līgumsaistības pret Iznomātāju.
	4. Ja Līgums tiek izbeigts pirms termiņa notecēšanas, uz priekšu samaksātā nomas maksa netiek atgriezta.
	5. Izbeidzoties Līguma termiņam vai šajā Līgumā noteiktajos gadījumos izbeidzot Līgumu pirms termiņa, vai kādai no Pusēm vienpusēji atkāpjoties no Līguma, Nomniekam ir pienākums līdz Līguma pēdējai darbības dienai vai Iznomātāja rakstiskā paziņojumā norādītajam termiņam veikt galīgos maksājumus par Zemesgabala nomu un atbrīvot Zemesgabalu no Nomnieka īpašumā vai turējumā esošās mantas. Nomnieks piekrīt, ka jebkura manta, kas pēc Līguma darbības termiņa izbeigšanās atradīsies uz Zemesgabala, tiks atzīta par pamestu, Iznomātājs būs tiesīgs to pārņemt savā īpašumā un rīkoties ar to pēc saviem ieskatiem. Nomnieks apņemas segt izdevumus, kas saistīti ar mantas pārņemšanu vai likvidāciju.
6. **Noslēguma nosacījumi**
	1. Par atbilstoši šā Līguma noteikumiem uzņemto saistību neizpildi vai nepienācīgu izpildi, kā arī par zaudējumu radīšanu savas darbības vai bezdarbības dēļ, Puses ir atbildīgas viena otrai un trešajām personām atbilstoši spēkā esošajiem Latvijas Republikas normatīvajiem aktiem.
	2. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši līgumslēdzējas Puses tiesību un saistību pārņēmējiem.
	3. Attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	4. Šis Līgums kopā ar pielikumiem ietver visas Pušu vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas starp tiem.
	5. Šis Līgums sastāv no 5 (piecām) lapām Līguma teksta un 3 (trīs) pielikumiem uz 3 (trīs) lapām; tas tiek parakstīts 2 (divos) eksemplāros, ar vienādu juridisku spēku katrs, un glabājas pa vienam eksemplāram pie katras no Pusēm. Šī Līguma pielikumi ir neatņemama šī Līguma sastāvdaļa un nav skatāms atsevišķi vai šķirti no Līguma.
7. **Pušu adreses**

|  |  |  |
| --- | --- | --- |
|  **Iznomātājs**Alūksnes novada pašvaldībasReģistrācijas kods 90000018622Dārza iela 11, Alūksne LV-4301iestāde **Zeltiņu pagasta pārvalde**reģistrācijas kods 90009489959„Strazdiņi”, Zeltiņi, Zeltiņu pagastsAlūksnes novads, LV-4345AS „SEB banka”, kods UNLALV2X Konts LV58 UNLA 0025 0041 3033 5 Tālruņa numurs 26520677E pasts zeltini@aluksne.lv   \_\_\_\_\_\_\_\_\_\_\_\_\_\_\_\_\_ Vārds Uzvārds Datums  |  | **Nomnieks**Vārds, uzvārds vai nosaukumsReģistrācijas numurs vai personas kods. AdreseBanka, kods XXXXXXXKonts XXXXXXXXXXXXXXTālruņa numurs XXXXXE pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vārds UzvārdsDatums |